

****

**TOREK, 15. OKTOBER**

**Nacionalni posvet o mednarodnem razvojnem sodelovanju in humanitarni pomoči: 20 let gradimo partnerstva**

***Odprtje 12. slovenskih razvojnih dnevov: Za svet brez lakote***

**DRŽAVNI ZBOR RS**

**Ljubljana**

|  |  |
| --- | --- |
| ***Mala dvorana Državnega zbora*** | **Nacionalni posvet o mednarodnem razvojnem sodelovanju in humanitarni pomoči: 20 let gradimo partnerstva**  *V zadnjih 20 letih je Slovenija postala pomembna donatorica uradne razvojne pomoči, kar je odraz njene zavezanosti doseganju trajnostnega razvoja in zmanjševanju revščine v državah v razvoju. Dogodek bo tako priložnost za pregled dosedanjih dosežkov Slovenije kot donatorice uradne razvojne pomoči in tudi za razpravo o tem, kako še izboljšati učinkovitost in vidnost njenega delovanja v mednarodni donatorski skupnosti. Pri tem bo v razpravi poseben poudarek dan priporočilom, ki jih je Slovenija v okviru medsebojnega pregleda politik in izvajanja prejela od Odbora za razvojno sodelovanje Organizacije za ekonomsko sodelovanje in razvoj (OECD DAC).* |
| **9.00–9.30** | **Registracija in jutranje mreženje ob kavi** |
| **9.30–9.55** | **Uvodna nagovora:**   * mag. Urška Klakočar Zupančič, predsednica Državnega zbora RS * Tanja Fajon, ministrica za zunanje in evropske zadeve RS   **Predstavitev trendov slovenskega razvojnega sodelovanja in humanitarne pomoči, priporočila vzajemnega pregleda OECD DAC:**   * Edvin Skrt, generalni direktor Direktorata za razvojno sodelovanje in humanitarno pomoč, Ministrstvo za zunanje in evropske zadeve RS |
| **10.00–11.00** | **Slovenija kot razvojni akter ali opazovalec?**  **Panel ministrov**  Slovenija krepi svojo vlogo kot donatorica uradne razvojne pomoči, hitro in ažurno se odziva na humanitarne krize in sklepa učinkovita partnerstva. A z omejenimi finančnimi sredstvi težko sledi trendom v mednarodni skupnosti in zavezam, ki jih je sprejela kot donatorica. Za zagotavljanje učinkovitosti razvojnega delovanja bi morala okrepiti večletno in predvidljivo financiranje svojih partnerjev.  Kako stopiti na pot predvidljivega in trajnega financiranja v luči zavez Slovenije za uresničevanje Agende 2030? Kako v slovenska prizadevanja na področju uradne in razvojne pomoči ter podnebnih sprememb vključiti zasebni sektor?  Udeleženci:   * Tanja Fajon, ministrica za zunanje in evropske zadeve **–**potrjena * Klemen Boštjančič, minister za finance * Matevž Frangež, državni sekretar Ministrstva za gospodarstvo, turizem in šport **–** potrjen * Uroš Vajgl, državni sekretar, Ministrstvo za okolje, podnebje in energijo **–** potrjen   Razpravo povezuje: red. prof. dr. Mojmir Mrak*,* Ekonomska fakulteta Univerze v Ljubljani |
| **11.00–11.30**  ***Preddverje***  ***Velike dvorane Državnega zbora*** | **Ogled razstave fotografij projektov slovenskih izvajalskih ustanov in nevladnih organizacij na temo prehranske varnosti**   * Tanja Fajon, ministrica za zunanje in evropske zadeve * mag. Urške Klakočar Zupančič, predsednica Državnega zbora Republike Slovenije |
| **11.30–13.15**  ***Mala dvorana Državnega zbora*** | **Domet Slovenije v izgradnji partnerstev – kje, s kom in kaj lahko prispevamo h globalnemu razvoju**  **Razprava**  Kako doseči večji fokus slovenske razvojne pomoči na izbrane partnerske države, vsebine in izvajalske partnerje v skladu s priporočili OECD DAC. Ali je naš sistem kos tem nalogam, dovolj fleksibilen ob humanitarnih krizah in učinkovit pri vzpostavljanju dolgoročnih partnerstev – t. i. »fit for purpose«? Predstavljeni bodo preliminarni zaključki evalvacije Strategije mednarodnega razvojnega sodelovanja in humanitarne pomoči RS do leta 2030, ki jo opravlja Deloitte Slovenija, in študija uresničevanja načela skladnosti politik za razvoj, ki jo v okviru ciljnega raziskovalnega projekta izvajajo strokovnjakinje Fakultete za družbene vede in Mirovnega inštituta.  Predstavitve:   * Matevž Raspet, Deloitte Slovenija * dr. Jana Arbeiter, FDV   **V toku z globalnimi razvojnimi izzivi in potrebami po večji učinkovitosti partnerstev: izgradnja kapacitet izvajalcev, inovativni instrumenti razvojnega sodelovanja, povezovanja**  **Razprava**  Kako okrepiti izvajalske partnerje, da lahko hitro, učinkovito in celovito izvajajo aktivnosti razvojnega sodelovanja in humanitarne pomoči? Kako lahko inovativna povezovanja in novi razvojni instrumenti pomagajo povečati učinkovitost razvojne pomoči ter zmanjšati razvojno vrzel med potrebami in sredstvi?  Predstavitve:   * Max Zimani, direktor Platforme nevladnih organizacij za razvoj, globalno učenje in humanitarno pomoč Sloga * Mitja Mavko, generalni sekretar, Slovenska izvozna in razvojna banka (SID banka) * Jana Repanšek, direktorica, Center za razvoj financ (CEF) |
| **13.15** | **Zaključek in povzetek posveta:**   * dr. Melita Gabrič, državna sekretarka v vlogi razvojne ministrice, Ministrstvo za zunanje in evropske zadeve |
| **13.30**  ***Preddverje***  ***Male dvorane Državnega zbora*** | **Kosilo** |

|  |  |
| --- | --- |
| **15.00–15.45**  ***ITF* *Ustanova za krepitev človekove varnosti***  ***Trg republike 3 (pritličje)***  ***Ljubljana*** | **Pomoč žrtvam min in čebelarstvo: Sladki rezultati uspešnega partnerstva**  **Okrogla miza**  *Čebelarstvo je dejavnost, ki se je v po konfliktnih državah, kot je Bosna in Hercegovina, izkazala za odlično orodje pri opolnomočenju žrtev min. Omogoča namreč dostop do stabilnega vira dohodka ter prispeva k socialni in ekonomski vključitvi ranljivih skupin, vključno z invalidi. Ker ne zahteva kompleksne tehnologije, je čebelarstvo primerno za manj razvita območja, kjer so viri omejeni, in ga lahko izvajajo tako moški kot ženske. Projekt, ki ga financira MZEZ, uspešno povezuje protiminsko delovanje in prizadevanja za prehransko varnost ter ponuja trajnostne rešitve za dolgotrajne izzive, s katerimi se soočajo žrtve min.*  Moderator: veleposlanik Tomaž Lovrenčič, direktor ITF Ustanove za krepitev človekove varnosti  Govorci:   * Beritan Hussain, ITF pisarna v Siriji * Valentina Cvjetković, Kmetijski inštitut Slovenije in Slovenska čebelarska akademija * Sabahudin Hodžić, udeleženec projekta, UDAS Bihać * Nikola Popovič, udeleženec projekta, UDAS Laktaši * Željko Volaš, predsednik Društva amputirancev UDAS * Gostimir Radulović, udeleženec projekta, UDAS Banja Luka   *Organizira: ITF Ustanova za krepitev človekove varnosti* |

**SREDA, 16. OKTOBER**

|  |  |
| --- | --- |
| **7.30–9.30**  **Prešernov trg**  **Ljubljana** | **Kampanja ozaveščanja s tradicionalnim deljenjem slovenske izdaje časnika Najboljše novice iz sveta**  ***Gostovanje in reportaža v oddaji Dobro jutro na RTV Slovenija***  V sodelovanju s Platformo SLOGA, diplomatskim zborom in partnerskimi organizacijami |

|  |  |
| --- | --- |
| **9.00**  **DRŽAVNI ZBOR RS**  **Dvorana Državnega zbora** | **Predstavitev Poročila o mednarodnem razvojnem sodelovanju za leto 2023 na seji Odbora za zunanjo politiko v Državnem zboru RS**   * Tanja Fajon, ministrica za zunanje in evropske zadeve RS |

|  |  |
| --- | --- |
| **16.00–19.00**  **Prešernov trg**  **Ljubljana**  *(v primeru dežja bo dogodek prestavljen v center youngCaritas, Poljanska cesta 4, Ljubljana)* | **Festival Slovenskih razvojnih dnevov**  *Festival je namenjen ozaveščanju najširše javnosti o področju globalne prehranske varnosti. Poleg glasbene spremljave DJ Simbe bodo na Prešernovem trgu potekali delavnice, predstavitev dela nevladnih organizacij s področja prehranske varnosti, kvizi in razprave.*  Program:  **16.00: odprtje festivala z nagovori**   * Edvin Skrt, generalni direktor Direktorata za razvojno sodelovanje in humanitarno pomoč, Ministrstvo za zunanje in evropske zadeve RS * Robert Križanič, predsednik sveta platforme SLOGA * Peter Tomažič, generalni tajnik Slovenske karitas   **16.30: koncert Joseph Rakotorahalahy z gosti**  **17.00: delavnice in kvizi o prehranski varnosti**  **18.00: Govorimo o prehranski varnosti - razprava dijakov**  *Organizira: Platforma SLOGA* |

**ČETRTEK, 17. OKTOBER**

|  |  |
| --- | --- |
| **15.00–16.30**  ***Grand Hotel Union***  ***Salon Orhideja***  ***Ljubljana*** | **Zakaj mednarodno razvojno sodelovanje?**  ***Okrogla miza***  *Razprava bo osvetlila pomen mednarodnega razvojnega sodelovanja Slovenije z različnih vidikov, pri čemer bo izhajala iz dvajsetletnih izkušenj Republike Slovenije kot donatorice in izkušenj prejemnikov donacij. Okrogla miza bo obenem predstavila ključne izzive in priložnosti pri vključevanju slovenskih podjetij v projekte mednarodnega razvojnega sodelovanja.*  Moderatorka: prof. dr. Maja Bučar, Fakulteta za družbene vede Univerze v Ljubljani  Govorci/-ke:   * Matevž Frangež, državni sekretar, Ministrstvo za gospodarstvo, turizem in šport RS * Urška Cvelbar, generalna direktorica Direktorata za finančni sistem, Ministrstvo za finance RS * Edvin Skrt, generalni direktor Direktorata za razvojno sodelovanje in humanitarno pomoč, Ministrstvo za zunanje in evropske zadeve RS * Dejan Prešiček, direktor, Center za mednarodno sodelovanje in razvoj (CMSR) * Jelka Klemenc, Center za evropsko prihodnost (CEP)   *Organizira: CMSR v sodelovanju s CEP* |

|  |  |
| --- | --- |
| **12.30–13.30**  ***Knjižnica Mirana Jarca***  ***Novo mesto*** | **S cilji trajnostnega razvoja do sprememb**  ***Odprtje potujoče razstave in okrogla miza***  *Razstava prikazuje projekte in primere dobrih praks slovenskih nevladnih organizacij, s katerimi te odgovarjajo na izzive trajnostnega razvoja.*  *Ob mednarodnem dnevu boja proti revščini se bodo sogovorniki na okrogli mizi ob odprtju razstave osredotočili na dva cilja trajnostnega razvoja – odprava revščine (CTR 1) in odprava lakote (CTR 2).*  Moderatorka: Nataša Novak, Platforma SLOGA  Govorci/-ke:   * Max Zimani, direktor platforme SLOGA * Branka Bukovec, predsednica Društva za razvijanje prostovoljnega dela Novo mesto * Lukáš Zorád, programski direktor pri organizaciji Partners for Democratic Change, Slovaška * Albin Keuc, strokovni sodelavec, Ministrstvo za zunanje in evropske zadeve RS   *Organizira: Platforma SLOGA* |
| **11.00–13.00**  ***EPEKA***  ***Tyrševa 15, Maribor*** | **Prehranska samooskrba v okviru stanovanjskega zadružništva – postavitev visoke grede z začimbami in zelišči**  ***Delavnica***  *Delavnica Lucije Kinkel, mag. hortikulture iz podjetja Plantella, bo namenjena učenju o pravilni zasnovi in postavitvi visoke grede ter praktičnim nasvetom za nego in vzdrževanje visokih gred in pridelkov skozi vse leto.*  *Organizira: EPEKA* |

**PETEK, 18. OKTOBER**

|  |  |
| --- | --- |
| **8.30–9.30**  ***Območna obrtno-podjetniška zbornica Ljubljana – Vič***  ***Tržaška 207, Ljubljana*** | **Vključevanje podjetij v projekte mednarodnega trajnostnega razvoja in humanitarne pomoči skupaj z nevladnimi organizacijami**  **Podjetniški zajtrk**  *V sklopu dogodka bodo predstavljeni primeri dobrih praks sodelovanja med slovenskimi podjetji in nevladnimi organizacijami v projektih v državah podsaharske Afrike, Zahodnega Balkana in drugih delov sveta: kako se podjetja lahko vključujejo (s prenosom znanj, tehnologije ipd.), kakšne koristi imajo od takšnega sodelovanja (promocija, priložnosti za dostop do novih trgov itd.). S tem potrjujejo tudi svojo družbeno odgovornost, podjetja pa lahko s sodelovanjem v takšnih projektih prispevajo tudi k prehranski varnosti najranljivejših. V zadnjem delu dogodka bo potekala razprava, ob pogostitvi pa bo možnost za medsebojno povezovanje.*  Moderator: Peter Tomažič: generalni tajnik Slovenske karitas  Govorci/-ke:   * Edvin Skrt, generalni direktor Direktorata za razvojno sodelovanje in humanitarno pomoč, Ministrstvo za zunanje in evropske zadeve RS * Marko Štirn, Damahaus prestige, d. o. o. (projekt Ruanda) * Eva Ivačič, GeoCodis, informacijski sistemi, d. o. o. (projekt Ruanda in Južni Sudan) * Darja Sekula Krstič, FER – Forum za enakopravni razvoj * Jana Lampe, Slovenska karitas   *Organizira: Slovenska karitas* |

|  |  |
| --- | --- |
| **10.00–11.30**  ***Center za razvoj financ (CEF)***  ***Cankarjeva 18,***  ***Ljubljana*** | **Učenje in upravljanje znanja za oblikovanje učinkovitih, odgovornih in odprtih javnih ustanov**  ***Panelna razprava***  *V času nenehnih sprememb in soočanja z izzivi podnebnih sprememb, gospodarske negotovosti, staranje prebivalstva in fluktuacije zaposlenih, je vlaganje v znanje postalo ključno. Le javne ustanove, ki vlagajo v znanje in veščine zaposlenih, lahko prispevajo k uspešnemu gospodarstvu in pravični družbi. Take javne ustanove imenujemo učeče se organizacije.*  *Razprava bo priložnost za osvetlitev primerov dobrih praks in pomena vlaganja v vseživljenjsko učenje v javnih ustanovah. Vseživljenjsko učenje je bistveno za organizacijsko kulturo in razvoj.*  *Spodbujamo razvoj in mreženje tistih ključnih deležnikov v slovenskem prostoru, ki verjamejo, da z vlaganjem znotraj (zaposleni) krepimo povezovanje navzven (partnerstva in učeče se skupnosti). Taka partnerstva so lahko tudi mednarodna partnerstva v okviru razvojnega sodelovanja Slovenije s partnerskimi državami.*  Moderatorka: Ajda Turk, vodja tima Ekosistemi vodenja in učenja, CEF  Govorci/-ke:   * Edvin Skrt, generalni direktor, Direktorat za razvojno sodelovanje in humanitarno pomoč, Ministrstvo za zunanje in evropske zadeve * Mojca Pirnat, generalna direktorica, Direktorat za proračun, Ministrstvo za finance * Peter Pogačar, generalni direktor, Direktorat za javni sektor, Ministrstvo za javno upravo * dr. Vlado Dimovski, Katedra za management in organizacijo, Ekonomska fakulteta * Ivana Nedižavec Korada, namestnica direktorice, CEF   *Organizira: CEF* |

|  |  |
| --- | --- |
| **11.00–19.00**  ***Tržnica Ljubljana*** | **Odprta kuhna: Za svet brez lakote**  **Ozaveščanje o zmanjšanju porabe hrane, o ravnanju z odpadno in zavrženo hrano, kulinarične delavnice in spodbujanje odgovornega ravnanja s hrano**   * kuhanje v živo – kako pripraviti okusne jedi iz ostankov hrane * »živa knjižnica« – s strokovnjaki o prehranski varnosti * kviz z nagradami   *V sodelovanju s Platformo SLOGA* |

**PONEDELJEK, 21. OKTOBER**

|  |  |
| --- | --- |
| **10.00–12.00**  ***Edvard***  ***Igriška 5, Ljubljana*** | **Prehranska varnost – dovolj hrane za vse!**  ***Okrogla miza***  *V času podnebnih sprememb, gospodarskih izzivov in geopolitičnih napetosti postaja zagotavljanje kakovostne hrane v zadostnih količinah eno najpomembnejših vprašanj prihodnosti človeštva. Na okrogli mizi »Prehranska varnost – dovolj hrane za vse!« bodo govorci in govorke razpravljali o ključnih izzivih in priložnostih na področju prehranske varnosti na lokalni in globalni ravni. Dogodek bo združil strokovnjake, akademike, predstavnike nevladnih organizacij in druge deležnike v poglobljeni razpravi o kompleksnih vprašanjih prehranske varnosti, s tem pa okrepil mednarodno sodelovanje in izmenjavo dobrih praks.*  Moderatorka: Živa Kavka Gobbo, predsednica društva Focus  Video predstavitev projekta Čebelarke kot nosilke pozitivnih sprememb v Zambiji: Kennedy Habasimbi, direktor ADRA Zambija  Govorci/-ke:   * Liam Wegimont, izvršni direktor evropske mreže globalnega učenja (GENE – *Global Education Network Europe*) * dr. Žiga Malek, raziskovalec, Mednarodni inštitut za uporabno sistemsko analizo (IIASA) in Biotehniška fakulteta Univerze v Ljubljani * Lidija Lipič Berlec, Služba za EU koordinacijo in mednarodne zadeve, Ministrstvo za kmetijstvo, gozdarstvo in prehrano, koordinatorka AGRASLOMAK * Uroš Brezovšek, podpredsednik, Zveza prijateljev mladine Slovenije * Dr. Mensah Cocou Marius, docent na Pravni fakulteti Univerze v Mariboru   **Po dogodku bomo pred dvorano delili časopis Najboljše novice iz sveta**  *Organizira: Platforma SLOGA* |

|  |  |
| --- | --- |
| **19.00–21.00 (TBC)**  ***Slovenski center PEN***  ***Tomšičeva 12,***  ***Ljubljana*** | **Naša moč in nemoč**  ***Večerni pogovor o delu na terenu z novinarji, fotoreporterji, fotografi, pisatelji, diplomati, prostovoljci, begunci iz Ukrajine ter evakuiranci iz Gaze in Afganistana***  *Humanitarni delavci in novinarji so pogosto prvi in mnogokrat edini pričevalci o tragedijah ljudi v humanitarnih krizah. So njihov glas in naša vest. Imajo moč, da resnico o trpljenju ponesejo v svet, da senzibilizirajo javnost, da vplivajo na odločevalce. Večerni pogovor z njimi je namenjen njihovemu pogledu in refleksiji ter občutkom, ki jih spremljajo ob njihovem nepogrešljivem delu.* |

**TOREK, 22. OKTOBER**

**12. slovenski razvojni dnevi in 2. slovenski humanitarni forum:**

**Za svet brez lakote**

***Mednarodna konferenca na visoki ravni***

**CENTER ROG**

**Ljubljana**

|  |  |
| --- | --- |
| **9.30–10.30** | **Registracija in jutranje mreženje ob kavi** |
| **10.30–11.00** | **Odprtje 2. slovenskega humanitarnega foruma:**  **Za svet brez lakote**  ***Kratek kulturni program***  **Uvodni nagovor: dr. Nataša Pirc Musar, predsednica Republike Slovenije** |
| **11.00–12.30** | **Začarani krog med oboroženimi konflikti in prehransko krizo**  ***Panel na visoki ravni***  *Po desetletjih napredka na področju prehranske varnosti sta lakota in podhranjenost v svetu ponovno v porastu. Glavni razlog za to ostaja začarani krog oboroženih spopadov. Humanitarna pomoč na konfliktnih območjih je ključnega pomena za preprečevanje najhujših posledic prehranske krize – toda kako zagotoviti, da pomoč doseže tiste, ki jo potrebujejo?*  *Leta 2018 je VS OZN vzpostavil mehanizem za sprožanje alarma ob grožnji lakote zaradi konflikta, imenovan Bela nota. Od takrat se je VS OZN na tovrstno opozorilo odzval že sedemkrat, dvakrat tudi v času članstva Slovenije v VS OZN – za Sudan in Gazo. Alarma sta jasno zadnje opozorilo pred zanesljivo katastrofo.* *Leto 2024 je nedvoumen opomnik, da v prizadevanjih za vojaško prevlado strani v konfliktih še danes posegajo po z mednarodnim humanitarnim pravom prepovedanih sredstvih za doseganje ciljev – tudi po stradanju civilistov kot metodi bojevanja.*  *Spopadi, ki jih pogosto spremljajo tudi gospodarski pretresi in huda podnebna kriza, vodijo v popolno uničenje ali poškodovanje kmetijskih površin, infrastrukture za proizvodnjo in distribucijo hrane ter vodnih sistemov. Strani v konfliktih s kršitvami mednarodnega humanitarnega prava – kot so napadi na skladišča hrane in proizvodne sisteme, oviranje dostopa do humanitarne pomoči, napadi na humanitarne delavce in onemogočanje njihovega delovanja – povzročajo in povečujejo lakoto med civilisti. Posledice je mogoče občutiti še dolgo po tem, ko se konflikt zaključi, saj obdelovalne površine ostanejo kontaminirane z neeksplodiranimi sredstvi. Ključno je, da odziv na prehranske krize preseže zgolj materialno pomoč v hrani. Treba je vzpostaviti pogoje za povečanje prehranske varnosti, na terenu okrepiti krizno kmetijstvo in okrepiti odpornost lokalnih skupnosti. S celostno in pravočasno obravnavo izvorov kriz je treba zagotoviti učinkovit odziv humanitarne skupnosti.* |
|  | *Prehranska varnost je eno prednostnih področij slovenske humanitarne pomoči. Kot podpisnica Konvencije o pomoči pri preskrbi s hrano Slovenija vsako leto del svojih humanitarnih aktivnosti nameni področju prehranske varnosti. Od leta 2021 je sredstva za prehransko varnost povečala za kar šestkrat. Prvi in najnujnejši odziv na krizne razmere zagotavljamo prek Uprave za zaščito in reševanje ter strateškega partnerja Slovenske karitas, s katerim smo v obdobju 2021–2023 s hrano oskrbeli prebivalce Etiopije, Haitija, Malavija, Maroka in Ukrajine. Pomemben delež pomoči predstavljajo tudi prispevki mednarodnim humanitarnim organizacijam, ki so s svojimi ekipami na terenu pogosto edino upanje za prizadeto prebivalstvo. Z ICRC je Slovenija sklenila partnerstvo, ki zagotavlja predvidljivost humanitarnih prispevkov in spodbuja strokovno sodelovanje. Krepi partnerstvo z WFP, specializirano agencijo OZN za pomoč v hrani.*  *Kako torej zagotoviti varen in neoviran humanitarni dostop v kriznih razmerah ter zaščititi kritično civilno infrastrukturo? Kako podpreti delovanje organizacij in humanitarnih delavcev na terenu? In kako vzpostaviti varne pogoje za pridelovanje hrane, tudi s humanitarnim razminiranjem in učinkovitim upravljanjem obdelovalnih površin in vodnih virov?* *Predvsem pa, kako prehransko varnost bolje vključiti v okvir preprečevanja konfliktov in izgradnje miru?* |
|  | Moderator: Ervin Hladnik Milharčič, novinark, pisatelj in prevajalec  *Govorci/-ke:*   * Tanja Fajon, ministrica za zunanje in evropske zadeve RS – potrjena * Carl Skau, namestnik izvršne direktorice in glavni operativni direktor Svetovnega programa za hrano (WFP) – potrjen * Philippe Lazzarini, generalni komisar, Agencija Združenih narodov za pomoč in zaposlovanje palestinskih beguncev na Bližnjem vzhodu (UNRWA) – potrjen * Catherine Russell, izvršna direktorica, Mednarodni sklad Združenih narodov za otroke (UNICEF) * Mirjana Spoljaric, predsednica, Mednarodni odbor Rdečega križa (ICRC) * Jan Egeland, generalni sekretar, Norveški svet za begunce (NRC) * Chimwemwe Nyambose Ndhlovu, nacionalna koordinatorka, Karitas Malawi – potrjena |
| **12.30–14.00** | **Kosilo** |

|  |  |
| --- | --- |
| **14.00–14.30** | ***Predstavitev Poročila medsebojnega pregleda mednarodnega razvojnega sodelovanja in humanitarne pomoči Slovenije s strani Odbora za razvojno sodelovanje Organizacije za ekonomsko sodelovanje in razvoj (OECD DAC)***   * Carsten Staur, predsedujoči Odboru za razvojno pomoč (OECD DAC) * Edvin Skrt, Ministrstvo za zunanje in evropske zadeve RS |
| **14.30–16.00** | ***Prehranska varnost in izgradnja trajnostnih prehranskih sistemov***  ***Panel na visoki ravni***  *Prehranska varnost je eden ključnih izzivov sodobnega časa. Geopolitični vplivi, s katerimi se sooča mednarodna skupnost v zadnjem desetletju – posledice pandemije covida-19, gospodarske krize, konflikti (zlasti ruska agresija v Ukrajini) in podnebne spremembe – so ključni vzroki za vse večjo negotovost prehranskih sistemov.*  *Številne skupnosti zaradi pogostejših podnebnih pretresov ostajajo brez pogojev za svoje primarne dejavnosti (poljedelstvo, živinoreja), kar vpliva na prehransko varnost teh družb. Odgovor na te izzive predstavlja podpora partnerskim državam pri izgradnji odpornih in trajnostnih prehranskih sistemov, vključno s krepitvijo samooskrbe in lokalno pridelane hrane. Zagotoviti je treba kakovostno in zdravo hrano, kratke dobavne verige, krepiti odpornost družb in poiskati sonaravne rešitve. Veliko vlogo igrajo mali kmetijski proizvajalci, ki predstavljajo 85 % kmetij po svetu in ki vse težje dostopajo do finančnih virov.*  *Globalni in lokalni prehod na trajnostne prehranske sisteme terja koordiniran in celosten pristop ter odziv skupnosti. Globalna koalicija za šolske obroke, ki izhaja iz Svetovnega vrha o prehranskih sistemih 2021, je vzorčni primer dolgoročnega vlaganja v človekov razvoj. Celostni pristop, ki zajema področje prehrane, izobraževanja, zdravja in socialne varnosti za dobrobit otrok, združuje humanitarna, razvojna in mirovna prizadevanja.*    *Podpora in opolnomočenje ranljivih skupnosti in skupin omogoča nov vir prihodka in prehrane, npr. z usposabljanji na področju čebelarstva, trajnostnega kmetovanja, upravljanja voda in gozdov. Slovenija s Svetovnim programom za hrano (WFP) ter s slovenskimi in lokalnimi partnerji pripravlja inovativen projekt v Keniji, ki se bo osredotočal na prilagajanje podnebnim spremembam s pomočjo opraševalcev.*  *Kaj so glavni izzivi preoblikovanja prehranskih sistemov, kakšno vlogo imajo pri tem agencije OZN? Kako doseči svet brez lakote in ali sploh lahko dosežemo CTR 2 (odprava lakote) do 2030? Katere regije so najranljivejše in kako jim najbolje pomagati? Kako na prehransko varnost vplivajo nihanja cen hrane v zadnjih letih in kakšen trend se napoveduje za naprej? Kako zagotoviti neksus humanitarna pomoč – razvoj (vidik prehranske varnosti) – mir? Kakšni so primeri dobrih praks pri zagotavljanju prehranske varnosti?* |
|  | Moderatorka: Nataša Briški, urednica in novinarka  *Govorci/-ke:*   * Carsten Staur, predsedujoči Odboru za razvojno pomoč (OECD DAC) – potrjen * Tatiana Molcean, izvršna direktorica Ekonomske komisije Organizacije združenih narodov za Evropo (UNECE) – potrjena * Anxious Jongwe Masuka, Minister za zemljišča, kmetijstvo, ribištvo, vodo in razvoj podeželja Zimbabveja – potrjen * Carl H.G. Schlettwein, Minister za kmetijstvo, vodo in zemljiško reformo Namibije * Rilli Lappalainen, predsedujoči evropski konfederaciji NVO s področja trajnostnega razvoja (CONCORD) – potrjen * dr. Melita Gabrič, državna sekretarka, Ministrstvo za zunanje in evropske zadeve – potrjena |
| **16.00** | **Zaključek 12. slovenskih razvojnih dnevov**   * **dr. Melita Gabrič, državna sekretarka v vlogi razvojne ministrice, Ministrstvo za zunanje in evropske zadeve** |